क्रिकेट बोर्ड अध्यक्ष ने नियुक्तियों का बचाव किया और कहा कि प्रसाद और अन्य को इसलिए नियुक्त किया गया क्योंकि उन्होंने पद के लिए आवेदन किया था जबकि कई अन्य पूर्व क्रिकेटरों ने हितों के टकराव के डर से आवेदन नहीं किया था। ठाकुर ने कहा, ‘पहली बार बीसीसीआई ने चयनकर्ता पद के लिए आवेदन मंगवाये। हम उन्हीं को नियुक्त कर सकते थे जिन्होंने आवेदन किया था।’ उन्होंने कहा, ‘लोग बीसीसीआई में आने से बच रहे हैं। पूर्व क्रिकेटर जो अकादमी चलाते हैं या राज्य संघों में जिनकी कोई भूमिका है वे हितों के टकराव के कारण इसके योग्य नहीं थे। यदि कोई क्रिकेटर संन्यास लेने के बाद क्रिकेट के खेल में योगदान नहीं दे सकता है तो वह और क्या करेगा।’